Държавен вестник, бр. 32, 2010 г., стр. 3

БРОЙ  32	
Д Ъ Р Ж А В Е Н  В Е С Т Н И К 	
СТР.  3  
(6) Резервният защитник се запознава с 
делото, прави необходимите извлечения и 
присъства при провеждане на процесуални 
действия с участието на обвиняемия. Другите 
права по чл. 99, ал. 1 упражнява по искане 
или със съгласие на обвиняемия, а без такова 
съгласие – когато защитата е задължителна и 
упълномощеният защитник, редовно призован, 
не се явява по неуважителни причини.“
§ 9. В чл. 118, ал. 1, т. 3 думите „оглед и 
свързаните с него претърсване и изземване“ 
се заменят с „оглед, претърсване, изземване, 
следствен експеримент и разпознаване на лица 
и предмети“.
§ 10. В чл. 120 се правят следните изменения:
1. В ал. 3 думата „сто“ се заменя с „триста“.
2. В ал. 4 думите „до петстотин“ се заменят 
с „до хиляда“.
§ 11. Създава се чл. 123а: 	
„Защита на служител под прикритие в нака­
зателния процес
Чл. 123а. (1) Служител под прикритие не може 
да се разпитва като свидетел, когато са налице 
достатъчно основания да се предполага, че в 
резултат на свидетелстването може да възник­
не реална опасност за живота или здравето на 
служителя, на неговите възходящи, низходящи, 
братя, сестри, съпруг или лица, с които се на­
мира в особено близки отношения, както и ако 
това е пречка за изпълнение на функциите му. 
(2) Ръководителят на структурата, която 
осигурява и прилага разследването чрез слу­
жител под прикритие, или оправомощено от 
него лице определя възможността за възниква­
не на опасност по ал. 1 и уведомява писмено 
наблюдаващия прокурор и съда.
(3) Данните за самоличността на служителя 
под прикритие могат да бъдат предоставени 
на наблюдаващия прокурор и съда след моти­
вирано писмено искане до органа по чл. 175, 
ал. 2, който дава писмено разпореждане за 
разкриване на самоличността само ако няма 
да възникне опасност по ал. 1.
(4) Органите на досъдебното производство 
и съдът вземат всички възможни мерки за за­
пазване в тайна на самоличността на служителя 
под прикритие.“
§ 12. Член 124 се изменя така:
„Доказателствена сила на показанията, да­
дени от свидетел с тайна самоличност и от 
служител под прикритие
Чл. 124. Обвинението и присъдата не могат 
да се основават само на показанията на сви­
детели, дадени по реда на чл. 141 или 141а.“
§ 13. В чл. 127 накрая се поставя запетая и се 
добавя „включително докладите и приложените 
към тях документи относно разследванията на 
Европейската служба за борба с измамите“.
§ 14. В чл. 139 се правят следните изменения 
и допълнения:
1. В ал. 1 думите „по чл. 123, ал. 2, т. 2“ се 
заменят с „по чл. 141 и 141а“.
2. В ал. 7 думите „и при условията на между­
народен договор, по който Република България 
е страна“ се заличават.
3. Създават се ал. 8 и 9:
„(8) Разпит на свидетел, намиращ се в 
страната, чрез видеоконференция или теле­
фонна конференция може да се извърши в 
съдебното производство, а в досъдебното про­
изводство – при условията и по реда на чл. 223. 
(9) В случаите по ал. 8 разпитът се извършва 
в съответствие с разпоредбите на този кодекс, 
като самоличността на свидетеля се проверява 
от съдия от първоинстанционния съд по мес­
тонахождението на свидетеля.“
§ 15. В чл. 141 се правят следните изменения 
и допълнения:
1. В ал. 1 думите „извън страната“ се за­
личават.
2. Алинея  3 се изменя така:
„(3) Разпит по реда на чл. 139, ал. 8 на 
свидетел с тайна самоличност се извършва при 
променен глас, а чрез видеоконференция – и 
при променен образ на свидетеля. Преди на­
чалото на разпита съдия от първоинстанцион­
ния съд по местонахождението на свидетеля 
удостоверява, че разпитваното лице е същото, 
на което е даден идентификационният номер 
по чл. 123, ал. 4, т. 6.“
3. Създава се ал. 4:
„(4) Алинеи 1 – 3 се прилагат съответно и 
при разпит на лица, по отношение на които е 
взета мярка за защита по чл. 6, ал. 1, т. 3, 4 и 
5 от Закона за защита на лица, застрашени във 
връзка с наказателно производство.“
§ 16. Създава се чл. 141а:
„Разпит на служител под прикритие като 
свидетел
Чл. 141а. (1) Разпит на служител под при­
критие като свидетел се извършва по реда на 
чл. 139, ал. 8, като се променя гласът, а при 
видеоконференция – и образът, на разпитвания 
служител под прикритие. 
(2) Преди началото на разпита ръководителят 
на структурата, която осигурява и прилага раз­
следването чрез служител под прикритие, или 
оправомощено от него лице свидетелства, че 
разпитваното лице е същото, на което е даден 
идентификационният номер по чл. 174, ал. 5.
(3) Към протокола за разпит се прилагат 
искането за използване на служителя под при­
критие и разпорежданията по чл. 174, ал. 5 и 
чл. 175, ал. 2.“
§ 17. В чл. 149 се правят следните изменения:
1. В ал. 3 думата „пет“ се заменя със „седем“.
2. В ал. 5 думата „двеста“ се заменя с „пет­
стотин“.
§ 18. В чл. 159 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Органите на досъдебното производство 
или съдът могат да поискат от директора на 
Европейската служба за борба с измамите да 
им предостави докладите и приложените към 
тях документи относно провеждани разследва­
ния на службата.“
§ 19. В чл. 173 ал. 3 се изменя така: 
„(3) Когато искането е за разследване чрез 
служител под прикритие, ръководителят на 
структурата, която го осигурява и прилага, или